

ט' בטבת, התש"פ
6 בינואר 2020
לכבוד
              אריה זיני
הממונה על חופש המידע
משרד החוץ

שלום רב,

הנדון: מתן פטור מדו"ח הערכת השפעת רגולציה (RIA) על ידי השר בשנת 2019.
בקשה לפי חוק חופש המידע

1. [bookmark: _GoBack] במסגרת עיסוקו של ... בטיב הרגולציה בישראל ובטיוב הערכות הרגולציה בישראל, הפורום מתעניין בפטורים שנתן השר הממונה להערכות רגולציה שהיו צריכות להתקיים לפי החלטת ממשלה 2118 ועל פי החלטת ממשלה 4398. 
2. על פי החלטת ממשלה 2118 " השר הממונה על הרגולציה יהיה רשאי לפטור את משרדו מחובת הליך הערכת השפעות רגולציה במקרה שבו השפעת הרגולציה על המפוקחים או על אינטרסים ציבוריים אחרים היא זניחה."
3. החלטת הממשלה 4398 אף הוסיפה: "להמליץ לשר על מתן פטור במקרים בהם השפעת הרגולציה זניחה בהתאם לסעיף 3(י) בהחלטה 2118, או לאשר פטור זניח על טיוטה של רגולציה שאינה בחקיקה ראשית או משנית (בהחלטה זו: "נוהל רגולטורי") ולפרסם את הנימוקים לפטור ואת אישור השר לצד הרגולציה."

4.  לאור זאת, ובהתאם לחוק חופש המידע, התשנ"ח-1998, נבקשכם להעביר לידינו בהקדם את המידע שלהלן:
1. כלל הבקשות לפטורים לדו"חות הערכות רגולציה שהמשרד ביקש מן השר. נבקש לחלק את המידע על פי תאריכי הבקשות ונושאי בקשות הפטור.
2. אישורי הפטור במידה שניתנו, יחד עם הנמקותיהם והמסמכים שצורפו אליהם. נבקש לסדר את המידע לפי תאריכי החתימה של השר ועל פי נושא הפטור.
3. ככל שפורסמו הבקשות או ההחלטות, נבקש להפנותנו למקום שבו פורסמו.

5. מעבר לצורך אוסיף ואציין כי כל החלטה שהתקבלה בעניין זה איננה בגדר 'מידע פנימי' או 'התייעצויות פנימיות', שכן אלו החלטות אופרטיביות בעלות השלכות מעשיות. אזכיר כי פסיקת בית המשפט העליון פירשה את החריגים שבחוק בצמצום.

6. את המידע אבקש לקבל בפורמט שבו הוא מצוי בידיכם, ככל הניתן באמצעות הדוא"ל, לכתובת.... 
אפנה לעניין זה את תשומת לבכם לנוהל היחידה הממשלתית לחופש המידע בעניין צורת (פורמט) המידע הנמסר [נוהל מס' 7].

7. בשלב זה איננו מתנגדים ל"השחרת" פרטים מסויימים במסמכי המידע המבוקש מטעמי ביטחון או פרטיות, וזאת כדי לזרז את קבלת המסמכים ככל הניתן, תוך שמירת הטענות נגד כל טענת חיסיון או חובת סודיות.
כמו כן נבקשכם להעביר את המידע במועדים הקבועים בחוק, וככל שישנו מידע שיש קושי באיתורו – העבירוהו נא במועד נפרד עם מציאתו, בלי לעכב את העברתו במועד של החומר שנמצא.

8. ... הוא ע"ר שיש לה אישור ניהול תקין, ולפיכך הוא פטור מתשלום אגרה לפי תקנה 6(2) לתקנות חופש המידע (אגרות). מצ"ב אישור ניהול תקין, וכן כתב התחייבות לשאת בעלות אגרת טיפול והפקה, ככל שיידרש לשם טיפול בבקשה זו, עד לסכום של 150 ₪.

